|  |
| --- |
| . |
| Saks nr. 21/05169 08.12.2021Versjon: 0.6 |
| Prosedyrebeskrivelse |
| Transporttjenester Oslo øst 2023 |

Innhold

[1. Innledning 4](#_Toc88744957)

[1.1 Overordnet om anskaffelsen 4](#_Toc88744958)

[1.2 Om Ruter 4](#_Toc88744959)

[1.3 Oppdragets omfang 4](#_Toc88744960)

[1.4 Avtale – overdragelse av ladeinfrastruktur 5](#_Toc88744961)

[1.5 Særlige elementer i denne konkurransen 5](#_Toc88744962)

[1.6 Frister for konkurransen 6](#_Toc88744963)

[1.7 Konkurransegrunnlagets oppbygning 7](#_Toc88744964)

[2. Gjennomføring av konkurransen 7](#_Toc88744965)

[2.1 Konkurransegjennomføringsverktøy 7](#_Toc88744966)

[2.2 Spørsmål, svar, rettelser, supplering eller endring av konkurransegrunnlaget 8](#_Toc88744967)

[2.3 Tilbudskonferanser og befaring 8](#_Toc88744968)

[3. Kvalifisering til konkurransen 9](#_Toc88744969)

[3.1 Kvalifikasjonskrav 9](#_Toc88744970)

[3.2 Egenerklæringsskjema (ESPD) og innlevering av forespørsel om å delta 10](#_Toc88744971)

[3.2.1 Generelt om ESPD 10](#_Toc88744972)

[3.2.2 Nasjonale avvisningsgrunner 11](#_Toc88744973)

[3.2.3 Samlet angivelse av alle kvalifikasjonskrav i ESPD-skjemaet 11](#_Toc88744974)

[3.3 Støtte fra andre virksomheter 11](#_Toc88744975)

[3.4 Avvisning av tilbyder 12](#_Toc88744976)

[4. Tilbudets innhold og organisering 12](#_Toc88744977)

[4.1 Generelt 12](#_Toc88744978)

[4.2 Alternative tilbud 12](#_Toc88744979)

[4.3 Parallelle tilbud 12](#_Toc88744980)

[4.4 Språk 12](#_Toc88744981)

[4.5 Tilbudets oppbygging 12](#_Toc88744982)

[4.6 omfang – sidetallsbegrensning pr. tilbu 14](#_Toc88744983)

[5. Innlevering og behandling av tilbud 14](#_Toc88744984)

[5.1 Innlevering 14](#_Toc88744985)

[5.2 Avvik fra konkurransegrunnlaget 15](#_Toc88744986)

[5.3 Avvisning 15](#_Toc88744987)

[6. Gjennomføring av forhandlinger 15](#_Toc88744988)

[7. Avlysning og totalforkastelse 16](#_Toc88744989)

[8. Tildelingskriterier 16](#_Toc88744990)

[8.1 Vekting av tildelingskriterier 16](#_Toc88744991)

[8.2 Evaluering av tildelingskriterier 16](#_Toc88744992)

[8.2.1 Tildelingskriterier 17](#_Toc88744993)

[8.3 Nærmere om tildelingskriteriet pris 17](#_Toc88744994)

[8.3.1 Tabell 5.1 Pris 18](#_Toc88744995)

[8.3.2 Tabell 5.2 Endringspriser kapitalkostnad buss 18](#_Toc88744996)

[8.3.3 Tabell 5.3 Fortjenestepåslag 18](#_Toc88744997)

[8.4 Nærmere om tildelingskriteriet «Miljømessige egenskaper» 18](#_Toc88744998)

[8.5 Nærmere om tildelingskriteriet «Kvalitet på gjennomføring av oppdraget» 20](#_Toc88744999)

[8.6 Nærmere om tildelingskriteriet «Kvalitet og funksjonalitet på bussmateriell» 22](#_Toc88745000)

[8.7 Nærmere om tildelingskriteriet «Kvalitet på vognløp» 23](#_Toc88745001)

[8.8 Nærmere om tildelingskriteriet «Drift og vedlikehold av bussanlegg og infrastruktur for utslippsfrie energibærere» 24](#_Toc88745002)

[9. Innsyn 25](#_Toc88745004)

[10. Virksomhetsoverdragelse 26](#_Toc88745005)

[11. Kontraktsinngåelse 26](#_Toc88745006)

# Innledning

## Overordnet om anskaffelsen

Ruter (også kalt «Oppdragsgiver») inviterer med dette til deltakelse i konkurransen «Transporttjenester Oslo øst 2023».

Konkurransen gjennomføres i henhold til lov 17. juni 2016 nr. 73 om offentlige anskaffelser og forskrift 12. august 2016 nr. 975 om innkjøpsregler i forsyningssektorene (forsyningsforskriften) del I og II.

Konkurransen blir gjennomført som konkurranse med forhandling.

Tilbyderne inviteres til å gi tilbud på to ruteområder:

* Ruteområde 1 Oslo nordøst (heretter Ro 1)
* Ruteområde 2 Oslo sørøst (heretter Ro 2)

Det er anledning til å gi tilbud på et eller begge ruteområdene, der hvert ruteområde tildeles for seg. Det er ikke anledning til å gi ett totaltilbud på begge ruteområdene, man må gi tilbud på hvert enkelt ruteområde separat.

Det vil bli inngått separate kontrakter basert på separate evalueringer for hvert ruteområde, også dersom samme tilbyder vinner begge ruteområdene. Det vil altså ikke være anledning til å inngi tilbud som inkluderer samlerabatt eller lignende type rabatter, tilbyder må inngi tilbud for hvert enkelt ruteområde isolert. Hvis samme tilbyder vinner begge ruteområdene, kan tilbyderen velge å trekke ett av tilbudene. Se nærmere om dette i pkt. 9.

Tilbyderne oppfordres til å gjennomgå konkurransegrunnlaget nøye og sette seg inn i reglene for konkurransen. Hvis konkurransegrunnlaget oppleves som uklart, oppfordres tilbyderne til å stille spørsmål til Oppdragsgiver.

## Om Ruter

Ruter AS er et felles administrasjonsselskap for kollektivtrafikken i Oslo og deler av Viken (tidligere Akershus fylkeskommune). Vi administrerer over halvparten av kollektivtrafikken i Norge. Vår rolle er å planlegge, utvikle, samordne, bestille, markedsføre og informere om kollektivtrafikktilbudet. All operativ drift utføres av ulike operatørselskap som kjører på kontrakt for Ruter og av Vy med lokaltog - alt innenfor samme billett- og prissystem.

Våre eiere er Oslo kommune (60 %) og Viken fylkeskommune (40 %).

For ytterligere informasjon om Ruter vises det til Oppdragsgivers hjemmesider: <http://www.ruter.no>

## Oppdragets omfang

Oppdraget omfatter drift av Oppdragsgivers busslinjer nærmere beskrevet i vedlegg 3 i konkurransegrunnlaget.

Oppdragsgiver anslår verdien på anskaffelsen til å være om lag 460 millioner kroner per år. Det markedsmessige utgangspunktet for rutesatte busser og anslått verdi for hver av ruteområdene fremgår av tabellen nedenfor.

|  |  |  |
| --- | --- | --- |
| Delkontrakter | Anslag på antall rutesatte busser | Anslått Verdi per år |
| Ro 1 | 70 | 230 mill. kr. |
| Ro 2 | 70 | 230 mill. kr. |

Tallene forplikter ikke Oppdragsgiver, og kan ikke legges til grunn som eksakt beregning av Oppdragets omfang.

Oppdragsgiver gjør oppmerksom på at det i konkurransegrunnlaget er gjort justeringer i linjer, oppdeling i ruteområder, osv. i forhold til løpende kontrakter i samme region.

## Avtale – overdragelse av ladeinfrastruktur

Det er et absolutt krav i konkurransen at vinnende tilbyder inngår kjøpsavtale med dagens operatør Unibuss om overtakelse (såkalt pliktig kjøp) av ladeinfrastrukturen på følgende lokasjoner:

* Klemetsrud bussanlegg (Ro 1)
* Mortensrud bussterminal (Ro 1)
* Vippetangen (Ro 2)

Oppdragsgiver er ikke part i denne avtalen og har heller ingen rettslige forpliktelser i tilknytning til denne kjøpsavtalen. Vilkår, pris og forutsetninger fremgår av bilag 1 til Prosedyrebeskrivelsen.

## Særlige elementer i denne konkurransen

Oppdragsgiver vil gjøre tilbyderne særlig oppmerksom på elementene nedenfor som skiller seg noe fra Ruters tidligere konkurranser om busstjenester:

* Oppdragsgiver stiller som et minimumskrav at 100 prosent av årlig planlagte rutekilometer skal være utslippsfri fra oppstartsdato. Med utslippsfri menes at ruteproduksjonen utføres av enten elbusser eller hydrogenbusser, se vedlegg 2.
* I kontraktsperioden kan det innføres takting på enkelte linjer innenfor ett eller begge ruteområdene. Se vedlegg 1 for beskrivelse av takting.
* Til denne konkurransen har det, på grunn av ny normal, vært utfordrende å fastslå 0-punktet for produksjon. I denne konkurransen tar derfor Oppdragsgiver forbehold om at ruteproduksjonen kan bli **ytterligere** justert ned i løpet av gjennomføringen av konkurransen. Dog med maksimalt 10 prosent fra det som ligger i konkurransegrunnlaget på utlysningstidspunktet, se pkt. 6.

## Tidsfrister for konkurransen

Oppdragsgiver har satt opp følgende foreløpige fremdriftsplan:

|  |  |  |
| --- | --- | --- |
| Aktivitet | Dato | Klokkeslett |
| Utlysning av konkurransegrunnlag | 29.01.2022  |  |
| Tilbudskonferanse nr. 1 Befaring av bussanlegg | 15.02.2022 16.02.2022 |  |
| Frist for å stille spørsmål i kvalifikasjonsfasen | 22.02.2022 |   |
| Frist for å levere forespørsel om å delta i konkurransen | 28.02.2022 | 12:00 |
| Avgjørelse om kvalifisering med meddelelse til tilbyderne | 03.03.2022 |  |
| Tilbudskonferanse nr. 2 og befaring av bussanlegg  | 15.03.2022 |  |
| Frist for å stille spørsmål til konkurransegrunnlaget | 05.04.2022 |   |
| Siste dag Oppdragsgiver legger ut svar på spørsmål evt. også oppdatering av konkurransegrunnlaget | 08.04.2022 |  |
| Frist for innlevering av tilbud (tilbudsfrist) | 19.04.2022 | 12:00 |
| Forhandlinger og reviderte tilbud | Uke 18 - 23 |  |
| Forventet tildeling  | Uke 25 |  |
| Vedståelsesfrist  | 01.09.2022 |  |
| Oppstart av Oppdraget  | 10.12.2023 |   |

Forhandlingene med tilbyderne er planlagt i perioden 2. mai til 10. juni 2022. Mest sannsynlig vil selve forhandlingsmøtene bli avholdt i ukene 18, 21 og eventuelt 23. Ruter vil komme tilbake til antall forhandlingsrunder det legges opp til under forhandlingene.

Oppdragsgiver presiserer at fremdriftsplanen er veiledende, og at forskyvninger kan finne sted innenfor den periode tilbudet er bindende (vedståelsesfristen).

## Konkurransegrunnlagets oppbygning

Konkurransegrunnlaget består av følgende to hoveddeler med vedlegg:

1. Prosedyrebeskrivelsen (dette dokument) som inneholder informasjon og rettledning i konkurransefasen.

2. Kontrakten som angir vilkår for tjenesten og regulerer kontraktsforholdet mellom Oppdragsgiver og Operatøren med følgende vedlegg:

Vedlegg 1 Oppdragsbeskrivelse

Vedlegg 2 Krav til bussmateriellet

Vedlegg 3 Rutebeskrivelse

Vedlegg 4 Anleggsbeskrivelse

Vedlegg 5 Tilbudsskjema på godtgjørelse

Vedlegg 6 Incitamentsbeskrivelse

Vedlegg 7 Påkravsgaranti

Vedlegg 8 Databehandleravtale

Vedlegg 9 Handlingsregler for Ruters leverandører

Vedlegg 10 Operatørens tilbud

Vedlegg 11 Bekreftelse på løyvefritak

Vedlegg 12 Opsjon høykapasitetsbusser (kun Ro 2)

# Gjennomføring av konkurransen

## Konkurransegjennomføringsverktøy

Ruter benytter konkurransegjennomføringsverktøy («KGV») fra EU-supply for kunngjøring og gjennomføring av konkurranser: <https://eu.eu-supply.com/login.asp>. For å levere kvalifikasjonssøknad eller tilbud i denne konkurransen må leverandørene benytte systemet. Registrering er gratis og registrering skjer her: [eu.eu-supply.com](https://eu.eu-supply.com/login.asp?timeout=1&target=%2Fapp%2Fprofiles%2Fmembers%2Easp%3FUID%3D249176%26OID%3D42).

Ruter anbefaler alle leverandørene om å starte registrering og alle innleveringer i god tid før fristen løper ut. Tilbud kan sendes flere ganger og revideres helt opp til fristen. Ruter vil kun se tilbudet etter fristen.

All dialog med Oppdragsgiver skal også skje i EU-Supply.

## Spørsmål, svar, rettelser, supplering eller endring av konkurransegrunnlaget

Tilbyderne bør foreta en grundig gjennomgang av konkurransegrunnlaget for å avdekke eventuelle uklarheter. En slik gjennomgang bør gjennomføres på et så tidlig tidspunkt at det er tid til å korrigere uklarhetene før tilbud inngis.

Alle spørsmål fra tilbyderne vedrørende konkurransen rettes skriftlig via EU-Supply. Alle spørsmål som gir grunnlag for et svar som inneholder nye eller endrede opplysninger vil være tilgjengelige for alle tilbydere evt. i anonymisert (omarbeidet) form gjennom EU-Supply. Oppdragsgiver vil bare svare på spørsmål fra tilbydere gjennom EU-supply.

På grunn av ferieavvikling må det forventes noe lenger tid å få svar på spørsmål i juli.

I perioden frem til fristen for siste reviderte tilbud, har Oppdragsgiver anledning til å foreta ikke-vesentlige rettelser, suppleringer, og endringer av konkurransegrunnlaget. Informasjon om dette vil bli lagt ut på EU-Supply. Anskaffelsen er omfattende, og det er påregnelig at det vil gjøres endringer/presiseringer etter kunngjøring. Endringer vil bli markert med versjon og endringsmarkeringer.

## Tilbudskonferanser og befaring

Oppdragsgiver inviterer tilbydere til to tilbudskonferanser og en befaring på bussanleggene på Brubakkveien, Mortensrud og Klemetsrud. Ruter tar forbehold om begrensninger på antall deltakere hvis smittesituasjonen tilsier det.

Tilbudskonferanse nr. 1 vil være 15.2.2022 kl. 09 i Ruters kundesenter, Ruter S. Adresse: Jernbanetorget 1, Oslo.

Befaring av bussanleggene vil være 16.2.2022 kl. 09. Frammøtested for befaringen er utendørs ved hovedinngangen på Brubakkveien bussanlegg, Brubakkveien 16.

Påmelding til den første tilbudskonferansen og anleggsbefaringen må skje senest 8.02.2022. For påmelding klikk her:

[link]

Tilbudskonferanse nr. 2 vil være 15.3.22 kl 09, i Ruters kundesenter, Ruter S. Påmelding til denne må skje senest 07.03.22. For påmelding klikk her:

[link]

# Kvalifisering til konkurransen

## Kvalifikasjonskrav

|  |  |
| --- | --- |
| Kvalifikasjonskrav | Dokumentasjonskrav |
| **Skatteattest for skatt og merverdiavgift**  |
| Tilbyderen skal ha ordnede forhold til skattemyndighetene | • Tilbydere skal framlegge skatteattest for skatt og merverdiavgift fra skattemyndighetene. Attesten skal ikke være eldre enn 6 måneder regnet fra søknadsfristens utløp. |
| **Krav til tilbyderens finansielle og økonomiske stilling**  |
| Tilbyderen skal ha tilfredsstillende økonomisk kapasitet til å gjennomføre leveransen.  | • I søknaden skal det fremlegges styrebehandlet årsregnskap - med revisorberetning, styrets beretning og årsrapport for de to siste årene• For norske leverandører: Oppdragsgiver vil gjennomføre en kredittvurdering av selskapet for å se at kravet er oppfylt.• For utenlandske leverandører: Det skal legges ved en kredittvurdering basert på siste kjente regnskapstall |
| **Krav til tilbyderens juridiske stilling samt organisering**  |
| Tilbyderen skal være et lovlig etablert foretak | • Firmaattest, ikke eldre enn 6 måneder regnet fra søknadsfristens utløp. |
| **Krav til tilbyderens tekniske og faglige kvalifikasjoner** |
| Tilbyderen skal fylle vilkårene for utøvelse av persontransport med motorvogn mot vederlag i henhold til lov 21. juni 2002 nr. 45 om yrkestransport § 4 (1). | • Kopi av løyve (dersom det foreligger) – eventuelt dokumentasjon som kreves ved søknad om løyve. |
| Tilbyderen må ha tilstrekkelig erfaring og kompetanse med relevans for dette oppdraget | • Referanseliste over leveranser. Det må klart fremkomme hva som er levert og i hvilket tidsrom.• Dokumentasjon av faglige kvalifikasjoner i form av opplysninger om teknisk personell og Curriculum vitae for nøkkelpersonell hos tilbyderen. |

## Egenerklæringsskjema (ESPD) og innlevering av forespørsel om å delta

### Generelt om ESPD

Det følger av forsyningsforskriften § 12-1 (2), jf. forskrift om offentlige anskaffelser § 17-1 at tilbyderen skal levere det europeiske egenerklæringsskjemaet («ESPD») sammen med forespørselen om å delta i konkurransen, som en foreløpig dokumentasjon på at tilbyderen oppfyller kvalifikasjonskravene ovenfor, og på at det ikke foreligger grunner for avvisning.

Som en følge av at det skal gjennomføres en prekvalifisering, vil Oppdragsgiver foretrekke at de dokumentasjonskrav som fremgår i punkt 3.1 ovenfor oppfylles allerede i forespørselen om å delta i konkurransen. Det er imidlertid tilstrekkelig at egenerklæringen foreligger sammen med forespørselen. Tilbyderen vil da bli bedt om å ettersende de dokumenter som er angitt så snart som mulig.

ESPD-skjemaet fylles ut i EU-supply.

Generell informasjon om egenerklæringsskjemaet finnes på [www.anskaffelser.no](http://www.anskaffelser.no).

### Nasjonale avvisningsgrunner

I ESPD del III: Avvisningsgrunner, seksjon D er det inntatt følgende punkt: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat». De norske anskaffelsesreglene går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at alle avvisningsgrunnene i forsyningsforskriften § 20-2, inkludert de rent nasjonale avvisningsgrunnene, gjelder i denne konkurransen.

Til orientering er følgende av avvisningsgrunnene i forsyningsforskriften § 20-2 rent nasjonale avvisningsgrunner:

-  § 20-2 (2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.

- § 20-2 (3) bokstav i. Avvisningsgrunnen i ESPD-skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

### Samlet angivelse av alle kvalifikasjonskrav i ESPD-skjemaet

Tilbyderen skal fylle ut ESPD-skjemaets del II, III, IV og VI.

For del IV gjelder følgende:

I denne konkurransen kan tilbyderne i ESPD-skjemaet gi en samlet erklæring om at han oppfyller samtlige av de kvalifikasjonskravene som fremkommer av dette konkurransegrunnlaget. Dette gjøres i ESPD-skjemaets del IV seksjon a. Det vil si at resten av del IV ikke skal fylles ut.

## Støtte fra andre virksomheter

Tilbyderen kan støtte seg på andre virksomheter for å oppfylle kravene til økonomisk stilling og/eller tekniske og faglige kvalifikasjoner. Tilbyderen skal i så fall dokumentere at han har rådighet over disse ressursene, ved å fremlegge en forpliktelseserklæring//økonomiske garantier fra den eller de aktuelle virksomhetene.

I tillegg skal det fremlegges dokumentasjon på de aktuelle virksomheters kvalifikasjoner i henhold til kvalifikasjonskravene nedenfor, avhengig av hvilket eller hvilke kvalifikasjonskrav virksomheten skal bidra med å oppfylle.

For virksomheter som tilbyderen støtter seg på, skal det også leveres separate og signerte egenerklæringsskjema (ESPD). I tillegg skal det leveres dokumentasjon i henhold til punkt 3.1 for disse virksomhetene.

Dersom tilbyderen støtter seg på andre virksomheter for å oppfylle kravene til økonomisk og finansiell stilling, krever Oppdragsgiver at de er solidarisk ansvarlige for utførelsen av kontrakten.

Dersom tilbyderen støtter seg på andre virksomheter for å oppfylle kravene til faglige kvalifikasjoner eller kravene til relevant faglig erfaring, skal disse virksomhetene utføre arbeidene som krever slike kvalifikasjoner.

## Avvisning av tilbyder

Tilbydere som ikke oppfyller kvalifikasjonskravene eller der det foreligger øvrig pliktige avvisningsgrunner vil bli avvist. Øvrige regler vedrørende avvisning av tilbydere følger av forsyningsforskriften § 20-2 følgende. Dette gjelder både «skal» og «kan»-avvisningsregler.

# Tilbudets innhold og organisering

## Generelt

Kun kvalifiserte tilbydere vil bli invitert til å inngi tilbud i konkurransen.

Eventuelle rettelser, supplering eller endring av konkurransegrunnlaget som Oppdragsgiver foretar i tilbudsfasen vil forsøksvis bli meddelt innen 10 dager før tilbudsfristens utløp.

## Alternative tilbud

Det tillates ikke at det leveres alternative tilbud. Med alternative tilbud menes tilbud med avvik fra konkurransens minstekrav.

## Parallelle tilbud

Tilbyder kan ikke levere parallelle tilbud.

## Språk

Tilbudet skal være utformet på norsk. Det tillates imidlertid at bilag med tekniske spesifikasjoner eller liknende innleveres på øvrige skandinaviske språk eller engelsk.

## Tilbudets oppbygging

Tilbydere skal levere inn komplett tilbud, alle vedlegg.

Tilbud skal inneholde tilbudsbrev med utfylt kravskjema i de vedleggene dette foreligger og/eller eventuelt dokumentasjon som angitt nedenfor. Tilbudsbrevet skal som minimum inneholde en beskrivelse av hvilket ruteområde tilbudet omfatter, hvilke store underleverandører tilbyder har til hensikt å benytte (som for eksempel bussprodusent) og en beskrivelse av eventuelle forbehold og avvik.

Tilbyder skal fylle ut kravskjemaene og svarbilagene i tråd med instruksjonene. Hensikten med kravskjemaene og svarbilagene er å vise både hvilke krav som vil være gjenstand for evaluering og hvilke krav Oppdragsgiver ønsker en nærmere beskrivelse av. Kravskjema og svarbilag er en del av selve Kontrakten.

For hvert ruteområde skal tilbud utformes med følgende inndeling:

|  |
| --- |
| **Tilbudets oppbygning** |
| Tilbudsbrev  | Tilbudsbrevet skal som minimum inneholde en beskrivelse av hvilket ruteområde tilbudet omfatter, hvilke store underleverandører tilbyder har til hensikt å benytte (som for eksempel bussprodusent) og en beskrivelse av eventuelle forbehold og avvik.Det skal sendes inn ett tilbudsbrev for hvert ruteområde. |
| Vedlegg 1 | *Utfylt kravskjema:*Tilbyders svar på Oppdragsbeskrivelse:* Kapittel A Merkeordninger og kvalitetssystem
* Kapittel B Reklame utvendig- og om bord i kjøretøyene
* Kapittel C Kompetansearbeid
* Kapittel D Kontanthåndtering og informasjon på stoppesteder
* Kapittel E Drift, planlegging og støttesystemer
* Kapittel F Renhold og vedlikehold
* Kapittel G Arbeid med sikkerhetskultur og -ledelse
* Kapittel H Arbeidsmiljø og menneskerettigheter
* Kapittel I Oppstart av oppdraget
* Kapittel J Samarbeid og samhandling
* Kapittel K Avtale om digitale tjenester (ADT)
 |
| Vedlegg 2 | Tilbyders svar på Krav til bussmateriellet: * Bilag 2.1 Svarbilag
* Bilag 2.2 Buss-skjema
 |
| Vedlegg 3 | Tilbyders svar på Rutebeskrivelse:* Bilag 3.1 Svarbilag
* Innleverte vognløpsplaner
 |
| Vedlegg 4 | *Utfylt kravskjema*Tilbyders svar på Anleggsbeskrivelse:* Kapittel A Handlingsplan for drift og vedlikehold, miljø- og klimabelastning
* Kapittel B Sertifiseringer på miljø og drift
* Kapittel C Ladekonsept
* Kapittel D Bygging av ladeinfrastrukturen
* Kapittel E Drift og vedlikehold av ladeinfrastrukturen
* Kapittel F Smarte løsninger og smartstyring
 |
| Vedlegg 5 | Tilbyders utfylte Tilbudsskjema på godtgjørelse:* Tilbudsskjema
 |
| Vedlegg 6 | Bekreftelse fra finansinstitusjon på at påkravsgaranti vil bli gitt |

Tilbydere som leverer dokumentasjon på en annen måte enn den som er beskrevet i dette punktet, kan ikke forvente at dokumentasjonen som er levert på en annen måte vil bli vurdert.

## omfang – sidetallsbegrensning pr. tilbud

Tilbudet skal holde seg innenfor følgende sidetallsbegrensning:

|  |  |  |
| --- | --- | --- |
| **Skjema** | **Maks antall sider i besvarelsen** | **Leveres i format** |
| Vedlegg 1b inkl. bilag | 150 | PDF |
| Svarbilag 2.1 til vedlegg 2 | 50 | PDF |
| Bilag 2.2 buss-skjema | - | Excel |
| Svarbilag 3.1 til vedlegg 3 | 10 | PDF |
| Vedlegg 4b inkl. bilag |  | PDF |
| Vedlegg 5 Godtgjørelsesskjema | - | Excel |

Utover det som er angitt ovenfor er det følgende unntak fra sidetallsbegrensningen: Tilbudsbrev, DWG-filer, fremdriftsplan i andre formater enn PDF, vognløpsplaner, forsider og innholdsfortegnelse.

# Innlevering og behandling av tilbud

## Innlevering

Innlevering, tilbudsregistrering og åpning skjer i EU-Supply. Tilbud mottatt etter tilbudsfristens utløp vil bli avvist.

## Avvik fra konkurransegrunnlaget

Dersom det i tilbudet er forhold hvor det er ment å avvike fra konkurransegrunnlaget, skal dette fremgå tydelig av tilbudsbrevet.

Alle avvik og forbehold skal være beskrevet presist og entydig, og det skal fremgå hva avviket gjelder. Det skal vedlegges en oversikt som uttømmende angir alle avvik. Oversikten skal inneholde en henvisning til hvor i tilbudet avviket er nærmere beskrevet.

Avvikets betydning for den tilbudte prisen bør beregnes av tilbyder. Oppdragsgiver har likevel en plikt til selv å vurdere priskonsekvens av alle avvik.

## Avvisning

Regler om avvisning av tilbud følger hovedsakelig av forsyningsforskriften § 20-1, § 20-8 og § 20-9. Dette gjelder både «skal» og «kan»-avvisningsregler.

Det bemerkes at avvik fra ett eller flere krav formulert i konkurransegrunnlaget som «A», «skal» eller «må» eller liknende uttrykk, ikke i seg selv nødvendigvis medfører at avviket er å anse som vesentlig. Dette vil bero på en helhetlig vurdering av avviket.

# Gjennomføring av forhandlinger

Konkurransen gjennomføres som en konkurranse med forhandling i faser. Ruter vil i første forhandlingsmøte komme tilbake til antall forhandlingsrunder det legges opp til.

Før første forhandlingsrunde kan den enkelte tilbyder, innenfor de grenser som følger av regelverket, bli bedt om tilleggsopplysninger dersom dette anses nødvendig. Oppdragsgivers eventuelle behov for tilleggsopplysninger og/eller avklaringer vil bli meddelt skriftlig pr. e-post.

Som følge av mulig endret reisemønster etter korona-pandemien, er det knyttet usikkerhet til framtidig ruteproduksjon. Oppdragsgiver tar derfor forbehold om å nedjustere ruteproduksjonen med inntil ti prosent fra det som ligger i konkurransegrunnlaget. Tilbyderne vil bli gjort kjent med dette senest i første forhandlingsmøte, og det er satt av ekstra tid til innlevering av første reviderte tilbud blant annet på grunn av dette.

Oppdragsgiver kan forhandle om alle sider ved tilbudene, herunder forretningsmessige vilkår, pris og tekniske spesifikasjoner. Dersom forhandlingene fører til endring av tilbudet, skal endringene dokumenteres skriftlig i et revidert tilbud fra tilbyder. Forhandlingene skal skje i samsvar med de grunnleggende kravene i anskaffelsesregelverket, det vil si likebehandling, forutsigbarhet, etterprøvbarhet og forholdsmessighet.

Gjennomføringen av forhandlinger i faser innebærer at tilbyderne må være forberedt på at Oppdragsgiver reduserer antall tilbud det forhandles med underveis i forhandlingene.

En reduksjon av antall tilbud vil skje på bakgrunn av vurderinger opp mot tildelingskriteriene jf. punkt 8. Reduksjon av tilbud vil være avhengig av konkurransesituasjon, slik at det ikke er gitt hvor mange tilbud som ev. fases ut mellom rundene. Det vil i vurderingen bli sett hen til hvor mye som skiller de ulike tilbudene i totalpoeng. Ved behov forbeholder Oppdragsgiver seg retten til å redusere antall tilbud før første forhandlingsrunde. Hvis det ikke blir foretatt noen innledende utvelgelse av tilbud, vil det bli forhandlet om alle tilbud, og alle tilbydere vil få anledning til å revidere sine tilbud.

Om prisforhandlinger vil Oppdragsgiver presisere følgende: Tilbydere vil få tilbakemelding på tilbudt pris i form av intervaller. Størrelsen på intervallene vil Oppdragsgiver opplyse om i forhandlingsmøtene. Disse kan variere gjennom forhandlingene. Sannsynlig størrelse på intervallene er fem prosent. Hvis en tilbyder for eksempel har 12 prosent høyere pris enn beste pris, vil tilbyder få beskjed om at prisen er i intervallet 10-15 prosent i forhold til beste pris. Tilbyder med beste pris vil få beskjed om at prisen er i intervallet 0-5 prosent i forhold til beste pris.

De øvrige delkriteriene under pris, fortjenestepåslag og endringspriser for busser, vil tilbakemeldingene skje i form av sjikt (på samme måte som for kvalitetskriteriene, se under).

Om forhandlinger om kvalitetskriteriene vil Oppdragsgiver presisere følgende: Tilbydere vil få tilbakemelding i form av sjikt. En angivelse av om de ulike kvalitetskriteriene er «i øvre/midtre/nedre sjikt» (såfremt det er tre eller flere tilbud som evalueres). Er det færre enn tre tilbud vil tilbakemeldingen bli tilpasset antall tilbud. Oppdragsgiver vil opplyse om det gis tilbakemelding på både tildelingskriterier og delkriterier i forhandlingsmøtene.

Tilbydere vil deretter få mulighet til å forbedre både sin pris og kvalitet, for deretter å levere sitt «beste tilbud». Det vil skje ved levering av et revidert tilbud.

# Avlysning og totalforkastelse

Oppdragsgiver kan avlyse konkurransen eller forkaste alle tilbud dersom det foreligger saklig grunn.

# Tildelingskriterier

## Vekting av tildelingskriterier

Kontrakten tildeles den tilbyderen som etter Oppdragsgivers vurdering har levert det beste forholdet mellom pris og kvalitet basert på tildelingskriteriene. Kriterienes vekt er angitt i tabellene i punkt 8.2.1. Vinneren av konkurransen vil være den som vektet får flest poeng på tildelingskriteriene.

## Evaluering av tildelingskriterier

I evalueringen av tildelingskriteriene vil Oppdragsgiver benytte en poengskala fra 0 – 10 poeng for hvert kriterium, hvor det relativt sett beste tilbudet får 10 poeng. Tildelingskriteriene er like for både Ro 1 og Ro 2.

Hvilke sider ved tilbudet som vurderes, fremgår av de nærmere beskrivelsene i tekstene nedenfor. Se for øvrig også tilbudsoversikten som markerer evalueringskrav i de konkrete vedlegg.

### Tildelingskriterier

Det benyttes like tildelingskriterier og lik vekting for både Ro 1 og Ro 2.

|  | **Nr.** | **Tildelingskriterier** | **Vekt**  |
| --- | --- | --- | --- |
| Pris |  | Pris(se punkt 8.3) | 40 % |
|  | 1. | Kvalitet på gjennomføring av oppdraget(se punkt 8.4) | 15 % |
| 2. | Kvalitet og funksjonalitet på bussmateriell (se punkt 8.5) | 15 % |
| 3. | Kvalitet på vognløp(se punkt 8.6) | 10 % |
| 4. | Drift og vedlikehold av bussanlegg og utslippsfrie energibærere(se punkt 8.7) | 10 % |
|  | 5 | Miljømessige egenskaper (se punkt 8.8) | 10 % |

##

## Nærmere om tildelingskriteriet pris

Prisene angis i vedlegg 5.

Følgende delkriterier vil bli benyttet til evaluering av pris (delvektene i parentes):

* Tabell 5.1 Pris (96 %)
* Tabell 5.2 Endringspriser kapitalkostnad buss (2 %)
* Tabell 5.3 Fortjenestepåslag (2 %)

### Tabell 5.1 Pris

Oppdragsgiver evaluerer den totale prisen over hele kontraktsperioden inkludert opsjonsårene for begge ruteområdene, totalt 12 år.

Oppdragsgiver gjør oppmerksom på at det ved evalueringen vil bli lagt en sterkt utslagsgivende modell til grunn. 30 % høyere pris enn beste pris vil gi null (0) poeng på dette delkriteriet.

For beredskapstimer og administrative tjenester vil følgende timer i årsproduksjon legges til grunn ved evalueringen (tallene er utelukkende for evalueringsformål, og er ikke forpliktende i kontraktsperioden):

|  |  |  |
| --- | --- | --- |
| Ruteområder | Antall timer beredskap | Antall timer administrative tjenester |
| Ro 1 | 150 | 500 |
| Ro 2 | 150 | 500 |

Eventuelle avvik som har betydning for pris legges til på prisen etter en «worst case»- vurdering av betydningen av avviket.

### Tabell 5.2 Endringspriser kapitalkostnad buss

Endringsprisen evalueres i forhold til de andre tilbudene i en lineær modell, der det beste tilbudet får 10 poeng. 100 % høyere pris enn beste pris vil gi null (0) poeng på dette delkriteriet.

Andelen busser i de ulike busskategoriene hensyntas forholdsmessig.

### Tabell 5.3 Fortjenestepåslag

Ved evaluering av fortjenestepåslag vil det beste tilbudet få 10 poeng. Deretter vil hvert påslag i fortjeneste redusere antall poeng med 1. Dette kan illustreres i et eksempel med tre tilbud med fortjenestepåslagene 3 %, 4 % og 6 %. Tilbudet med 3 % fortjenestepåslag vil få 10 poeng, 4 % fortjenestepåslag vil få 9 poeng og 6 % fortjenestepåslag vil få 7 poeng.

Tilbyder skal oppgi likt fortjenestepåslag i alle godtgjørelsesskjemaer som leveres inn for hvert ruteområde.

## Nærmere om tildelingskriteriet «Kvalitet på gjennomføring av oppdraget»

Tildelingskriteriet «Kvalitet på gjennomføring av oppdraget» bedømmes ut fra de tilbudte løsningsforslagene innenfor følgende delkriterier (delvektene i parentes):

* Kompetansearbeid (25 %)
* Drift, planlegging og støttesystemer (25 %)
* Arbeidsmiljø og menneskerettigheter (20 %)
* Sikkerhetsarbeid (10 %)
* Arbeid med renhold og vedlikehold (10 %)
* Oppstartsforberedelser (10%)

Følgende områder vil inngå i evalueringen av delkriteriene:

|  |  |
| --- | --- |
|  | Kvalitet på gjennomføring av oppdraget |
| Nr. | Delkriteriet | Delvekt | Beskrivelse |
| 1.1 | Kompetansearbeid | 25 % | Oppdragsgiver vil legge vekt på planlegging og systematikk i kompetansearbeidet, hvordan de ansatte skal gjennomføre kompetanse- og/eller opplæringsarbeidet m.m. bl.a. når det gjelder: * Brann, ulykkes og krisehåndtering/beredskap herunder førstehjelp og sikkerhetskultur
* Kundebehandling
* Kjørestil, bussmateriellets funksjonaliteter osv.
* Billetter, priser, sonesystem, trase, linjenett og korrespondanser
* Språk
* Leveranse av digitale tjenester
* «Bærekraftig bevegelsesfrihet for alle»

Oppdragsgiver vil også kunne legge vekt på eventuelle nytenkende løsninger for kompetansearbeidet, spesielt dersom det kommer kundene til gode. |
| 1.2 | Drift, planlegging og støttesystemer | 25 % | Oppdragsgiver vil særlig legge vekt på:* Organisering, ressurser, støttesystemer og rutiner for personal- og driftsplanlegging, spesielt med tanke på hva operatøren gjør for å gi kundene et best mulig tilbud.
* Organisering, ressurser, støttesystemer og rutiner for operativ drifts- og trafikkledelse både innenfor materiell- og mannskapsplanlegging, herunder Operatøren skal beskrive sin evne til å tilpasse seg til forhold som kan tenkes å påvirke driften av tjenestetilbudet negativt​
* Operatøren skal beskrive arbeidet med leveransen av digitale tjenester, både i det operative og strategiske. Herunder versjonshåndtering og samarbeidsform

Oppdragsgiver vil også legge vekt på: * Samarbeid og samhandling mellom Oppdragsgiver og Operatør.
* Planlegging og gjennomføring av bærekraftig bevegelsesfrihet for alle.

Oppdragsgiver vil også kunne legge vekt på eventuelle nytenkende løsninger for drift og planlegging, spesielt dersom det kommer kundene til gode. |
| 1.3 | Arbeidsmiljø og menneskerettigheter  | 20 % | Oppdragsgiver vil særlig legge vekt på:* Hva Operatøren gjør for å sikre alle egne ansatte en anstendig og god arbeidshverdag

Oppdragsgiver vil også legge vekt på:* Hvordan operatøren sikrer og arbeider for anstendige arbeidsforhold for ansatte hos sine underleverandører gjennom sine anskaffelser/innkjøp.
* Hvordan operatøren vil jobbe med virksomhetsoverdragelse.
* Hvordan sikre anstendige arbeidsforhold og ivaretakelse av menneskerettigheter i leverandørkjeden (aktsomhetsvurderinger)

Oppdragsgiver vil også kunne legge vekt på eventuelle nytenkende løsninger for arbeidsmiljø, spesielt dersom det kommer kundene til gode. |
| 1.4 | Sikkerhetsarbeid | 10 % | Oppdragsgiver vil legge vekt på Operatørens arbeid med sikkerhetsledelse, sikkerhetskultur og forebyggende arbeid. Vurdering av Operatørens arbeid med sikkerhet omfatter ikke de fysiske sikkerhetstiltakene som gjelder bussene eller bussanlegget (dette omfattes av hhv vedlegg 2 og 4). |
| 1.5 | Arbeid med renhold og vedlikehold | 10 % | Oppdragsgiver vil særlig legge vekt på: * Hvordan operatøren løser kontraktens krav knyttet til å overholde temperaturkravet
* Hvordan operatøren løser kontraktens krav knyttet til å overholde kravene til innvendig standard
* Hvordan operatøren løser kontraktens krav knyttet til å overholde kravene til utvendig standard

 Oppdragsgiver vil legge vekt på systemer og rutiner for arbeid med innvendig og utvendig standard for bussmateriell. Nytenkende løsninger, for eksempel innenfor egenkontroll vil bli vektlagt. |
| 1.6 |  |  |  |

Oppstartsforberedelser10 %Evaluering gjøres av blant annet plan for oppstart og tilhørende risiko og sårbarhetsanalyse, med spesiell vekt på plan for utslippsfri infrastruktur.

## Nærmere om tildelingskriteriet «Kvalitet og funksjonalitet på bussmateriell»

Tildelingskriteriet «Kvalitet og funksjonalitet på bussmateriell» bedømmes ut fra de tilbudte løsningsforslagene innenfor følgende delkriterier (delvektene i parentes):

* Funksjonalitet (70 %)
* Kvalitet/kundeopplevelse (30 %)

Rekkefølgen på underkriteriene under de forskjellige delkriteriene er i henhold til vektingen, med høyeste vekt først.

Følgende områder vil inngå i evalueringen av delkriteriene:

|  |  |  |  |  |
| --- | --- | --- | --- | --- |
|  |  |  |  |  |
|  |  | **Kvalitet og funksjonalitet på bussmateriell** |
|  | **70 %** | **Funksjonalitet** |   |   |
|   | Kapasitet | 40 % | Totalkapasitet - informasjonen er fra busskjemaet, summeres opp automatisk (antall sitteplasser + antall ståplasser).Totalt antall sitteplasser - informasjonen er fra busskjemaet. |
| Sikkerhet | 20 % | Aktive sikkerhetstiltak – tiltak for varsling og inngripen før en ulykke oppstår (punkt 1.5.1.4 i materiellbeskrivelsen).Passive sikkerhetstiltak – tiltak i bussen som skal beskytte fører og passasjerer (punkt 1.5.1.4 i materiellbeskrivelsen).Brannsikkerhet – løsning for å hindre brannutvikling (punkt 5.14.1.1 i materiellbeskrivelsen). |
| Universell utforming | 15 % | Reserveløsning for manuelle ramper (punkt 7.5.2.3 i materiellbeskrivelsen).Vedlikehold av ramper – rutiner og oppfølgning (punkt 7.5.2.4 i materiellbeskrivelsen). |
| Betjening av felles holdeplass | 15 % | Tiltak og tekniske innretninger for å kunne betjene felles holdeplasser (punkt 13.1.1.2 i materiellbeskrivelsen). |
| Klimaanlegg | 5 % | Teknisk løsning og beskrivelse av klimaanlegg (punkt 6.17.1.1 i materiellbeskrivelsen).Rutiner og oppfølgning av klimaanlegget (punkt 6.17.1.2 i materiellbeskrivelsen). |
|  | Autonomi | 5 % | Selvkjørende busser – beskrivelse og funksjonalitet (punkt 13.3.1.1 og 13.3.1.2 i materiellbeskrivelsen). |
| **30 %** | **Kvalitet /kundeopplevelse** |
|   | Attraktivitet / kundeopplevelse | 60 % | Løsninger ved bussens eksteriør og interiør som vil bidra til økt attraktivitet mm. (punkt 1.9.3.1 i materiellbeskrivelsen)Løsninger og effekt på attraktivitet, kapasitet, eller flyt (punkt 1.9.3.2 i materiellbeskrivelsen)Plan for samarbeid mellom Operatør og Oppdragsgiver (punkt 1.9.3.3 i materiellbeskrivelsen). |
| Innvendig kundeinformasjon | 25 % | Antall skjermtype 2 - informasjonen skal fylles ut i busskjemaet (punkt 8.10.3.2 i materiellbeskrivelsen). |
| Seter | 15 % | Seteavstand – informasjonen skal fylles ut i busskjemaet.Avvikende seteavstand – informasjonen skal fylles ut i busskjemaet. |

## Nærmere om tildelingskriteriet «Kvalitet på vognløp»

Tildelingskriteriet «Kvalitet på vognløp» bedømmes ut fra de tilbudte løsningsforslagene innenfor følgende delkriterier (delvektene i parentes):

* Robustheten i vognløpene (90 %)
* Andre elementer som ytterligere kan sikre robustheten (10 %)

Følgende områder vil inngå i evalueringen av delkriteriene:

|  |
| --- |
| Kvalitet på vognløp |
| Delkriteriet | Delvekt | Beskrivelse |
| Robustheten i vognløpene  | 90 % | Oppdragsgiver vil premiere robuste løsninger som gir relevant merverdi utover de kravene som er oppstilt i vedlegg 3 Rutebeskrivelse med bilag. Robustheten er en følge av samspillet mellom ruteturene og posisjonskjøringen, samt regulering- og oppstillingstiden. Målet med robustheten er å absorbere forsinkelser som har oppstått fra foregående tur, samt gi sjåføren tilstrekkelig personlig tid. Dette skal sikre høyest mulig punktlighet, og sørge for at alt ligger til rette for at bussen kjører fra avgangsstoppestedet til rett tid.I evalueringen vil Oppdragsgiver blant annet gjøre en vurdering av tilbyders kobling av turene, avsatt regulering- og oppstillingstid, samt posisjonskjøring. Løsningen skal beskrives i tilbyders svar på Rutebeskrivelsen, og fremkomme i tilbyders vognløpsplaner.Med reguleringstid menes tiden mellom ankomst etter en rutetur eller posisjonskjøring og starten på oppstillingstiden før neste rutetur. Reguleringstiden skal fungere som en buffer mellom turene for å sikre at forsinkelser kan bli tatt igjen og at sjåførene skal få tid til personlige behov. Robuste reguleringstider er dermed viktig både for kundene og for sjåførenes arbeidsmiljø.Oppstillingstiden er tiden bussen står på avgangsholdeplassen og skal være åpen for kundene. På avgangssteder hvor det er høyt antall påstigende kan tilbyder øke oppstillingstiden, utover minimumskravet, for å sikre at bussen kjører uten forsinkelse.Med posisjonskjøring menes kjøring fra garasje til første avgangssted, mellom ankomststed og nytt avgangssted og mellom ankomststed og garasje. Denne kan variere i tid alt ettersom når på døgnet den utføres og er avhengig av framkommeligheten i veinettet. |
| Andre elementer som ytterligere kan sikre robustheten  | 10 % | Kontrollere og hensynta andre elementer som kan påvirke robustheten og gjennomføringen av vognløpsplanen. Dette kan for eksempel være tomkjøringstraseer med tider, mulige forsinkelser og fremkommelighetsproblemer.  |

## Nærmere om tildelingskriteriet «Drift og vedlikehold av bussanlegg og infrastruktur for utslippsfrie energibærere»

Tildelingskriteriet «Drift og vedlikehold av bussanlegg og infrastruktur for utslippsfrie energibærere» bedømmes ut fra de tilbudte løsningsforslagene innenfor følgende delkriterier (delvektene i parentes):

* Drift og vedlikehold av bussanlegg (50 %)
* Infrastruktur for utslippsfrie energibærere (50 %)

|  |
| --- |
| Drift og vedlikehold av bussanlegg og utslippsfrie energibærere |
| Nr. | Delkriterie | Delvekt | Beskrivelse |
| 4.1 | Bussanlegg | 50 % | Oppdragsgiver vil evaluere handlingsplanen som dekker områdene drift og vedlikehold. Handlingsplanen skal beskrive tiltak og inneholde oversikt over indikatorer på hvordan utviklingen måles over kontraktsperioden. **(A)**  underpunkter:Oppdragsgiver vil også kunne legge vekt på eventuelle nytenkende løsninger for kompetansearbeidet, spesielt dersom det kommer kundene til gode.  |
| 4.2 | Ladeinfrastruktur | 50 % | Oppdragsgiver vil evaluere utslippsfritt ladekonsept som helhet. For eksempel: faglig nivå på tilbud (f.eks. elektroteknisk fagnivå), utforming og plassering av utstyret på anlegget og ladeutstyrets livsløpsvurdering **(C)**Oppdragsgiver vil evaluere hvordan byggingen av ladeinfrastrukturen skal gjennomføres. **(D)**Oppdragsgiver vil evaluere hvordan drifts- og vedlikeholdsløsninger for ladeinfrastukturen på bussanlegg og endeholdeplass(er) ivaretas. Herunder hvordan Operatøren ivaretar driftslederfunksjonen for høyspennings-anlegg. **(E)**Oppdragsgiver vil evaluere smarte løsninger og smartstyringsløsninger som reduserer effekt- og energiforbruk. Oppdragsgiver vurdere utnyttelse og fordeling av kapasiteten gjennom døgnet (ref. EAAS) **(F)**Oppdragsgiver vektlegger de 4 underkriteriene likt.Oppdragsgiver vil også kunne legge vekt på fremtidsrettede og nytenkende løsninger for ladekonseptet. (f.eks autonomi, trådløs lading) |

## Nærmere om tildelingskriteriet «Miljømessige egenskaper»

Tildelingskriteriet «Miljømessige egenskaper» bedømmes ut fra de tilbudte løsningsforslagene innenfor følgende delkriterier (delvektene i parentes):

* Miljøtiltak på bussanlegg (40 %)
* Utslippsfri byggeplass (20 %)
* EaaS – sambruk (20 %)
* Andre miljøtiltak på bussmateriell (10 %)
* Andel tomkjøring (10 %)

Følgende områder vil inngå i evalueringen av delkriteriene:

|  |
| --- |
| Miljømessige egenskaper |
| Delkriteriet | Delvekt | Beskrivelse |
| Miljø- og klimatiltak på bussanlegg | 40 % | Oppdragsgiver vil evaluere tilbyders handlingsplan for å minimere miljø- og klimabelastningen på bussanlegget, samt i hvilken grad bussanlegget er omfattet av Operatørs sertifiserte miljøstyringssystem. Temaer og tiltak som er eller vil bli en del av dette miljøstyringssystemet vil vektlegges høyere enn temaer og tiltak som ikke er det.Temaer som Oppdragsgiver kommer til å vektlegge spesielt er:* Overgang til utslippsfrie energikilder
* Energiøkonomisering
* Vannforbruk og avløpsvann
* Avfallshåndtering

Oppdragsgiver vil også evaluere tilbyders beskrivelse av hvilke ressurser, rutiner, prosesser eller prosedyrer Operatør har forpliktet seg til for å følge opp planen og sikre at den er relevant og oppdatert i kontraktsperioden. |
| Utslippsfri byggeplass | 20 % |  |
| EaaS | 20 % |  |
| Andre miljøtiltak på bussmateriell | 10 % | Standarden på vinterutrustningen (punkt 12.3.1.4 i materiellbeskrivelsen).Plan for dekkhåndtering (punkt 12.3.1.6 i materiellbeskrivelsen).Funksjonaliteten til dekktrykksovervåkingen og oppfølgning (punkt 12.3.1.8 i materiellbeskrivelsen). |
| Tomkjøring | 10 % | Det er tomkjøringsandelen på den planvarianten som kjøres flest dager i beregningsåret (2024) som evalueres i denne konkurransen.I evalueringen av andel tomkjøring får laveste andel tomkjøring 10 poeng. De andre tilbyderne får prosentvis lavere karakter ut ifra hvor mye prosent mer tomkjøring den enkelte tilbyder har. |

# Tildeling

Dersom tilbyderen blir tildelt to kontrakter (vinner begge ruteområdene), kan tilbyderen velge å trekke ett tilbud. Dette må fremgå av tilbudsbrevet som et forbehold. Et slikt forbehold vil ikke anses som et vesentlig avvik.

Ruter vil ha tilbakemelding på om et tilbud trekkes så raskt som mulig, og senest 1 uke etter at tildelingen er gjort kjent for tilbyderne. Skulle denne situasjonen oppstå, vil Ruter gjennomføre en ny tildeling med en ny karensfrist.

Følgende forutsetninger gjelder ved trekk av tilbud:

- Tilbyderen må prioritere tilbudene ved tilbudsinnlevering. Dette for at det for Oppdragsgiver skal være tydelig hvilket tilbud tilbyderen rangerer som nummer 1. Rangeringen må fremgå av tilbudsbrevet.

- Vedståelsesfristen vil fortsatt være bindende for begge tilbudene.

- Dersom tilbyderen trekker sitt tilbud, som av denne er prioritert som nummer 2, vil kontrakt automatisk tildeles til den som Oppdragsgiver har evaluert som nummer 2 innenfor samme ruteområde. Det vil ikke være adgang til å trekke tilbud som Tilbyder har rangert som nummer 1.

# Innsyn

Ruter er underlagt offentleglova og denne lovens regler om innsyn i søknader/tilbud som Ruter mottar. Innsyn i søknader/tilbud i denne konkurransen vil uansett ikke bli gitt før tildelingen av oppdraget er gjennomført.

Tilbydere skal først levere en sladdet versjon av endelig tilbud etter reviderte versjoner. Det medfører at tilbydere ikke skal levere en sladdet versjon av tilbudet før det blir gitt beskjed om at den aktuelle tilbyder er faset ut eller blir tilbudt kontrakt.

Ruter forbeholder seg retten til å vurdere om sladdede opplysninger faktisk er forretningshemmeligheter. Ved tvilstilfeller vil dette bli tatt opp med den enkelte tilbyder.

# Virksomhetsoverdragelse

Det kreves at valgt operatør etterlever yrkestransportloven av 21. juni 2002 nr. 45. Det gjøres oppmerksom på at yrkestransportloven likestiller tildeling av en avtale på kollektivtransporttjenester med en virksomhetsoverdragelse etter arbeidsmiljøloven kapittel 16. Dette gjelder for operativt og administrativt personell som direkte arbeider med å oppfylle Kontrakten.

Yrkestransportlovens bestemmelser innebærer at arbeidstakere tilsatt hos eksisterende operatører/underoperatører og som har sin arbeidsmessige hovedtilknytning til de aktuelle rutene som blir konkurranseutsatt, har lovfestet rett til overføring av sitt ansettelsesforhold ved skifte av operatør når ny operatør etter konkurransen driver videre med samme type transportmiddel som før konkurransen.

Oppdragsgiver er ikke part i forholdet mellom eksisterende og ny operatør og deres ansatte. Det samme gjelder eventuelt i forholdet mellom operatører i ulike ruteområder.

Oppdragsgiver innhenter opplysninger om ansatte hos eksisterende operatører som oppgis å være knyttet til de aktuelle ruteområdene, jf. Yrkestransportloven § 8 tredje ledd. En anonymisert oversikt over de aktuelle ansatte med opplysninger om blant annet stilling, alder, ansiennitet og lønn er lagt ved konkurransegrunnlaget.

Oppdragsgiver har ikke ansvar for at denne oversikten er fullstendig og korrekt. Oppdragsgiver har kun videreformidlet informasjon som nåværende operatør har opplyst om, og informasjonen er ikke en del av kontrakten som vil bli inngått mellom Oppdragsgiver og den operatør som vinner denne konkurransen.

# Kontraktsinngåelse

Alle tilbydere som har gitt et tilbud vil motta en begrunnet meddelelse om hvilket tilbud som er valgt. Det vil bli satt en karensperiode på minimum ti (10) kalenderdager. Kontraktene vil bli inngått umiddelbart etter utløpet av karensperioden.

Bindende avtale er inngått først når kontrakt er underskrevet av begge parter.

\*\*\*\*